 Amaphayona nomango we-AustraliaFUNDA NGELINYE ILIMI Afrikaans Albanian Amharic Arabic Armenian Australian Sign Language Aymara Azerbaijani Azerbaijani Cyrillic Bashkir Bassa Cameroon Bengali Bicol Boulou Bulgarian Catalan Cebuano Chichewa Chinese Mandarin Simplified Chinese Mandarin Traditional Chitonga Chitonga Malawi Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon Frentji Ga Georgian Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian IsiNdebele Isoko Japanese Jarimani Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji Caucasus Kurdish Kurmanji Cyrillic Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Zimbabwe Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento Curaçao Persian Pidgin Cameroon Polish Portuguese Punjabi Quechua Bolivia Romanian Russian Samoan Sango Sepedi Serbian Serbian Roman Sesotho Lesotho Sesotho South Africa Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili Congo Swati Swedish Tagalog Tajiki Tamil Tariyana Tatar Telugu Tetun Dili Thai Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zande Zapotec Isthmus ZuluAmaphayona uGeorge Rollston noArthur Willis bazalisa amanzi eenkoloyini zabo.Etlhagwini, ngo-1933BEGADE kungomhlaka-26 Matjhi 1937, lokha amadoda amabili nakakhamba buthaka eSydney, ese-Australia ngelori esele izele ithuli, kazi nakukudinwa bekubuzwa kibo. Sele kumnyaka woke basuka edorobheni lekhabo, bakhambe amakhilomitha angaphezulu kwee-19 300. Bakhamba eendaweni ezikude khulu namadorobha ngitjho neendaweni ezinamatje. Amadoda la akasibabantu abajayele ukukhambela iinarha ezikude. Kazi sikhuluma ngo-Arthur Willis noBill Newlands abamaphayona akhutheleko ebegade azimisele ukuyokutjhumayela iindaba ezimnandi zomBuso kaZimu enarheni ekulukazi ye-Australia.Bekube seminyakeni yabo-1920, isiqhenyana sabaFundi beBhayibheli besisolo sitjhumayela e-Australia khulukhulu magega neligu, emadorobheni nendaweni enganamanzi epheze ilingane nencenye ye-United States. Abafowethu bebakholelwa kwamambala ukuthi abalandeli bakaJesu kufuze batjhumayele ngaye kufikela emaphethelweni wephasi ngitjho neendaweni ezikude namadorobha we-Australia. IzE 1:8 Kodwana bebazowenza njani umsebenzi omkhulu kangaka? Begade bazimisele ukwenza nanyana yini, ngombana bebakholelwa ukuthi uJehova uzoyibusisa imizamo yabo.AMAPHAYONA AVULA INDLELANgomnyaka ka-1929 amabandla weQueensland nawetjingalanga ye-Australia afunyana iinkoloyi ebezizowasiza akwazi ukuyokutjhumayela eendaweni ezimaphakathi nenarha. Iinkoloyezi bezikghona ukukukhamba neendaweni ezingasizihle begodu bekakghona nokuzilungisa naziphukileko. Amaphayona la atjhumayela neenarheni ekungakhenge kutjhunyayelwe kizo ngaphambilini.Amaphayona ebegade anganazo iinkoloyi bekakhamba ngeembhayisigiri. Ngokwesibonelo ngo-1932 uBennett Brickell obegade aneminyaka ema-23 obekahlala eRockhampton, eseQueensland, wathatha ijima leenyanga ezihlanu wayokutjhumayela etlhagwini ye-Australia. Walayitjha iingubo, izambatho, ukudla neencwadi ebhayisigirinakhe leyo. Waragela phambili nekhambo lakhe ngitjho nanyana bekubudisi, watjhova ibhayisigirakhe amakhilomitha ama-320, ngapha namatayere besele abuyela esitolo kodwana wabanethemba lokobana uJehova uzomsekela. Umfowethu uBrickell wakhamba amakhilomitha amanengi khulu atjhumayela e-Australia akhamba ngebhayisigiri, ngesithuthuthu namkha ngekoloyi. Watjhumayela ebantwini bendabuko be-Australia bewasiza ekuthomeni amabandla amatjha, lokho kwenza bonyana ahlonitjhwe khulu ngitjho neenarheni ezikude nedorobho.UKUHLULA IINTJHIJILOBancani khulu abantu abahlala e-Australia, khulukhulu eendaweni ezikude namadorobha. Kodwana ngitjho nanyana kunjalo abantu bakaJehova benza imizamo yokufunyana nanyana ngubani othanda uZimu.Lokho sikubona emizamweni yakaStuart Keltie noWilliam Torrington ebegade bamaphayona. Badlula eSimpson Desert ngomnyaka ka-1933 ebegade kuyindawo othi nawugadangako inyawo litjhingele ehlabathini, bayokutjhumayela edorobheni le-Alice Springs, elimaphakathi nendawo. Lokha nabaphukelwa yikoloyi umfowethu obegade akhamba ngenyawo elenziwe ngesigodo, waragela phambili nekhambo lakhe lokutjhumayela, kodwana njenganje besele akhamba ngekamela. Umzamo wephayoneli wabusiswa lokha nakahlangana nomphathi wewotela eWilliam Creek, ekude nesitetjhi sesitimela. UCharles Bernhardt omphathi wewotela, wamukela amaqiniso, wathengisa newotelakhe, begodu waphayona ayedwa iminyaka eli-15 eendaweni ezitjhisako ezinganamanzi, ngitjho neendaweni ezikude encenyeni ye-Australia.U-Arthur Willis uzilungiselela ikhambo lokuyokutjhumayela eenarheni ezikude namadorobha we-Australia.EPerth, eTjhingalanga ye-Australia, ngo-1936Amaphayona wangaphambilini bekatlhoga isibindi nokubekezela bonyana ahlule iintjhijilo ebekaqalana nazo. U-Arthur Willis noBill Newlands nabasicocela ngeenthjijilo abaqalana nazo eenarheni ezikude namadorobha weAustralia, esethulweni sabo bathi, ikhambo labo leemveke ezimbili laba budisi khulu, bakhamba amakhilomitha ama-32 edakeni. Ngapha nelanga likhipha unombhenyani ngemgodini, kanti nemibundu nayo beyingakazibeki phasi, bekufuze badlule eendaweni ezinamatje. Lokha ikoloyabo nayiphukako ebesele kuyinto abayijayeleko, bebakhamba ngeenyawo nanyana ngeembhayisigiri amalanga amanengi baya edorobheni eliseduze bafike lapho balinde iimveke ukuthi bafunyane isimbi abayifunako. Nanyana kunjalo phambili khona kulapho bebaya khona. U-Arthur Willis nakakhuluma kafitjhazana ekulumwenakhe eyatlolwa kumagazini we-The Golden Age, wathi: Ayikho indlela emaguzuguzu-namkha ede khulu kibofakazi.UCharles Harris obegade aliphayona wathi iintjhijilo aqalana nazo eenarheni ezikude namadorobha zamenza watjhidelana khulu noJehova, nakaragako uthi ayikho into emnandi ukudlula ukuphila ngalokho onakho. Nange uJesu azimisela ukulala emangweni nathi kufuze sizimisele ukwenza njalo nange kutlhogeka. Begodu ngilokho amaphayona amanengi akwenzako. Siwathokoza ngazozombili, iindaba ezimnandi sele zirhatjheke enarheni yoke, begodu abanengi sele baphila ngemithetho kaZimu. isig. 4 Abafundi beBhayibheli bathoma ukubizwa ngokuthi boFakazi bakaJehova ngomnyaka ka-1931.Isa 43:10. 